Cuneiform Tablet Kt j/k 96 (FS Günbattı 308)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma aḫ-ša-lim-ma a-na e-zu-pí-iš-ki-im qí-bi-ma 20 ma-na KÙ.BABBAR ku-nu-ki-a a-šur-DU₁₀ DUMU ki-i-ki a-ṣé-er i-ku-pí-a na-ší a-ma-kam ku-nu-ki-a ú-sú-ùḫ-ma a-ta i-na ku-nu-ki-kà ku-nu-uk šu-ma ni-is-ḫa-tù-ku-nu i-na É.GAL-lim lá-ma lá i-sú-ḫu ANŠE-ri-e-a ṣa-lá-me i-a-ú-tim ù i-na ša i-ku-pí-a 4 ANŠE-ri-e ra-qú-tim šé-ri-a-am šu-ma ṣú-ba-tù-ku-nu ù-ṣú-nim {TÚG}ṣú-ba-tí-e ḫi-ib-ša-am dí-in-ma lu-ub-lu-nim dam-qú-tí-šu-nu lá ta-bi-a-ar šu-ma dam-qú-tí-šu-nu ta-áb-tí-a-ar a-na ṣú-ba-tí-ku-nu lá a-ṭa-ḫi ANŠE-ru-ú ša i-ku-pí-a ša tù-šé-ra-a-ni lu dam-qú-ú {TÚG}ku-sí-ta-am ma-al-ku-a-i-ta-am ša šu-ší-im ša ša-ar-ta-am lá i-šu-ú dí-in-ma lu-ub-lu-nim kà-ṣa-ri-e i-a-ú-tim be-ú-lá-tí-šu-nu e-ṭí-ir-šu-nu